ועדת הכספים, כנסת 20, פרוטוקול מספר 302, 2016-03-08 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק רשות הספנות והנמלים (תיקון מס' 4 והוראת שעה) (פטור ממס על כספים שיועדו להפקדה בקופת גמל מרכזית לקצבה), התשע"ו-2016.

משה גפני: מי מציג את הצעת החוק?

<צור גינת: אני.

<צור גינת: רשות המסים.

<שגית אפיק: תסביר קודם באופן כללי.

<צור גינת: קופת הגמל של עובדי רשות הנמלים מתנהלת כרגע בתוך הרשות כאשר היא מיועדת לעבור לקופה מרכזית לקצבה.

<צור גינת: התהליך החל עם ההפרטה של רשות הנמלים והקביעה שזה יעבור לשם.

<צור גינת: תקנות המאפשרות את הקמת קופת הגמל נחקקו בסוף 2012 והתהליך של העברת הכספים אמור להיעשות בהסדרה שבין נציגי העובדים והמעסיקים.

<צור גינת: התהליך הזה התקדם בקצב שלו.

<צור גינת: הוא עוד לא הושלם.

<שגית אפיק: כבר עשר שנים.

<צור גינת: התקנות שמאפשרות הקמת קופה מרכזית הן מסוף 2012.

<צור גינת: עד אז אי אפשר היה כי לא היו תקנות.

<שגית אפיק: אבל מ-2005 התחלתם לבקש מאתנו אורכות, אפילו בחוק ההסדרים.

<צור גינת: זה עוד לא היה בחוק ההסדרים.

<צור גינת: בחוק ההסדרים הוסדר הנושא של רשות שדות התעופה עד 2018 וכאן אנחנו מטפלים ברשות הנמלים ומבקשים עד לאותו מועד.

משה גפני: לא הבנתי.

משה גפני: איפה זה עומד עכשיו בפועל?

משה גפני: בוא נדבר קודם על הדבר הקבוע.

<צור גינת: בפועל הכספים מנוהלים על ידי רשות הנמלים, כל נמל מנהל את הכספים שלו, והכספים מתנהלים שם בחשבונות שהם לטובת העובדים.

<צור גינת: חשבונות נפרדים לטובת העובדים.

משה גפני: למה אי אפשר להעביר את זה בחוק ולגמור את זה?

<צור גינת: להעביר בחוק את מה?

משה גפני: את מה שאתם רוצים להעביר עכשיו.

משה גפני: את התאריך.

<צור גינת: אנחנו מבקשים את זה בחוק.

משה גפני: אבל אתם מאריכים.

<צור גינת: אנחנו מבקשים.

<צור גינת: זה צריך להיגמר.

<צור גינת: היה צריך להעביר את זה עד 2011 ואנחנו מבקשים להאריך את זה ל-2018.

משה גפני: למה?

משה גפני: אני שואל למה.

<צור גינת: כי הכסף עוד לא עבר ואנחנו לא רוצים לקחת מס עליו.

<צור גינת: האלטרנטיבה היא שזה חייב במס.

<צור גינת: אם לא נאריך, הכסף חייב במס.

<צור גינת: אלה כספי עובדים.

משה גפני: אבל אם יהיה חוק קבוע?

<צור גינת: זה לעולם לא יעבור לקופה מרכזית.

<צור גינת: מה שתחליט המדינה, שהכסף לעולם לא יעבור לקופה מרכזית, זה יהיה שם קבוע.

משה גפני: מה יהיה ב-2018?

<צור גינת: זה צריך לעבור לקופה מרכזית לקצבה.

משה גפני: למה עכשיו אי אפשר להעביר את זה?

<צור גינת: זה לא תלוי בנו.

<שגית אפיק: במי זה תלוי?

<צור גינת: תלוי בעובדים, במעסיק ובהקמת הקופה.

<שגית אפיק: מי אחראי על הקמת הקופה?

<צור גינת: הנמל.

משה גפני: יש מישהו שיודע להסביר את זה?

<גיא שטיינברג: כן.

<גיא שטיינברג: אני מחברת נמלי ישראל.

<גיא שטיינברג: אנחנו מדברים על הקמת ארבע קופות מרכזיות לקצבה, אחת לכל חברת נמל.

<גיא שטיינברג: חנ"י, חברת נמל חיפה, אשדוד ואילת, בשיתוף עם ההסתדרות ובתיאום עם אגף שוק ההון באוצר.

<גיא שטיינברג: הסיפור הזה הוא מאוד לא פשוט.

<גיא שטיינברג: לא פשוט לתאם את כל ארבעת הגופים האלה פלוס המדינה וההסתדרות.

<גיא שטיינברג: אנחנו עובדים על זה מאוד קשה בשנה-שנתיים האחרונות וזה פשוט לוקח זמן.

משה גפני: למה עשר שנים?

משה גפני: אנחנו נראים קצת מגוחכים כשאנחנו מאריכים את זה כל הזמן בצו.

משה גפני: למה אי אפשר להגיע במשך כל השנים האלה להסכמה?

משה גפני: בכל אופן, גופים מאוד מכובדים שיכולים לשבת שבוע ולגמור את העניין הזה.

משה גפני: זה לא יכול להימשך בצורה הזאת.

משה גפני: זה נראה קצת מצחיק.

משה גפני: אני מעריך שנאריך, אבל זה הופך את זה למגוחך.

משה גפני: פעם אחר פעם אחר פעם מאריכים.

משה גפני: מדובר על גופים מכובדים והם לא יכולים לשבת שבוע-שבועיים ולסיים את זה?

משה גפני: תבואו בעוד שבועיים ותעשו את זה באופן מסודר.

<גיא שטיינברג: כפי שאמר ידידי, רק בסוף 2012 תוקנו התקנות.

משה גפני: מ-2012 עד היום נדמה לי – למדתי בחינוך העצמאי – עברו ארבע שנים.

משה גפני: אתה יודע מה אפשר לעשות בארבע שנים?

משה גפני: השאלה אם אתם רוצים עוד שבועיים כדי לשבת ולנסות להגיע להסכמה.

משה גפני: תקימו את זה.

משה גפני: אנחנו בעד.

משה גפני: אנחנו לא מתנגדים.

משה גפני: אין כאן איזו דרמה אבל קצת מגוחכת בעיני העובדה הזאת שהגופים הללו לא יכולים לשבת ולהגיע למה שאתם אמורים להגיע ב-2018.

משה גפני: תגיעו לזה עכשיו ולא נצטרך להאריך את זה בצווים.

<גיא שטיינברג: אנחנו מאוד רוצים להגיע לזה.

<גיא שטיינברג: גם אנחנו לא רוצים להגיע ל-2018 ולדון בזה שוב.

<גיא שטיינברג: מרגע שתוקנו התקנות, אנחנו עובדים על זה מאוד קשה ובצורה מאוד אינטנסיבית, גם חברת נמלי ישראל, גם חברת נמל אשדוד, גם ההסתדרות, גם אגף שוק ההון.

<גיא שטיינברג: היום במקביל מתקיים דיון באגף שוק ההון בנושא הזה והנושא מטופל באופן מאוד אינטנסיבי אבל זה לוקח את הזמן ולכן אנחנו מבקשים את הארכה הזאת.

משה גפני: אתם רוצים עוד כמה שבועות כדי לנסות להגיע להסכמה או אתם רוצים שנאריך את זה ל-2018?

<גיא שטיינברג: אנחנו מבקשים 2018.

<גיא שטיינברג: זה לוקח זמן.

<גיא שטיינברג: כל הסיפור הזה מחייב את כל אחת מהחברות האלה.

משה גפני: אתם נותנים ממד חדש למילה לוקח זמן.

משה גפני: זה ממד חדש.

משה גפני: בזה לא נתקלתי.

משה גפני: אנחנו צריכים עוד זמן, עוד חצי שנה – זה המקסימום אבל להגיד לי 2018 כשזה היה כבר ב-2012?

<גיא שטיינברג: מדובר על שורה של כאר

<גיא שטיינברג: בעה או כחמישה מסמכים שהם הסכמים והם הסכמים רבי משתתפים.

<גיא שטיינברג: במקרה הקטן ביותר מדובר על שלושה משתתפים שזה חנ"י, אחת מחברות הנמל – ויש שלוש כאלה – וההסתדרות כצד נוסף, כהסכם קיבוצי.

<גיא שטיינברג: תקנון, הסכם עם חברה מנהלת וכל הדברים האלו צריכים לעבור אישורים אחרי שהם יוסכמו בין הצדדים – ואנחנו עדיין לא שם – וצריכים לעבור אישורים בתוך הגופים, כל גוף בתוך עצמו, בין אם זה דירקטוריון או ועדת מכרזים ולצאת למכרז לשם ההקמה.

<גיא שטיינברג: מתוקף הדין, זה לוקח זמן.

<גיא שטיינברג: כמו שאמרתי, מדובר על מספר הסכמים, על מספר מסמכים חוקיים.

משה גפני: את זה הבנתי.

משה גפני: רבי משתתפים, אלה שלושה ומעלה.

<גיא שטיינברג: רבי משתתפים, זה יוצא שלושה גופים לפחות עם לפחות עשרה אנשים בכל דיון עם הרבה מאוד התייחסות משפטית וחשבונאית לכל דבר כי יש כאן שלוש חברות לפחות שיוצאות לגיוס חבו.

משה גפני: אני חוזר על השאלה.

משה גפני: אתה רוצה את הזמן?

משה גפני: אתה חושב שתוכלו להגיע בזמן סביר להסכמה כדי שלא נגיע ל-2018?

<גיא שטיינברג: אני מצטער אבל מספר שבועות זה קצר מדי.

<גיא שטיינברג: אנחנו צריכים את הזמן.

מיקי לוי: כמה?

<גיא שטיינברג: אנחנו ביקשנו את 2018.

מיקי לוי: 2018, זה טווח עצום.

משה גפני: יש כאן מישהו מהעובדים?

משה גפני: אין.

משה גפני: אגף שוק ההון נמצא?

משה גפני: בבקשה.

<רמי עזריה: כן.

<רמי עזריה: אני מאגף שוק ההון.

<רמי עזריה: נכון לעכשיו, לגבי הנמלים, לפני כשלושה חודשים, אפילו קצת מעל, נערכה פגישה בין הנציגים לבין נציגי אגף שוק ההון, ניתנו הערות לתקנון ולמעשה עד היום אנחנו מחכים לתקנון המתוקן.

משה גפני: מה זה מחכים?

<רמי עזריה: מחכים להערות.

<גיא שטיינברג: התקנון אצלנו וכל שינוי שאגף שוק ההון ביקש – גם התקיימה פגישה בנוכחות סגן הממונה על שוק ההון ויושב ראש הדירקטוריון שלנו – מחייב גם את הסכמת חברות הנמל הנוספות, גם את הסכמת ההסתדרות להוציא דברים נלווים.

משה גפני: אין לי ויכוח על הנושא עצמו.

משה גפני: אני מתייחס לזמן.

משה גפני: אתם ישנים בלילה טוב באגף שוק ההון שכך זה מתנהל הרבה זמן?

משה גפני: בסדר, לא חשוב.

משה גפני: יש כאן מישהו מנמל אשדוד?

<יובל פרידמן: כן.

<יובל פרידמן: אני מצטרף לבקשתו של גיא שטיינברג.

<יובל פרידמן: אין לי מה להוסיף.

<יובל פרידמן: אלו הם פני הדברים.

משה גפני: יש מישהו ממשרד התחבורה?

משה גפני: אין.

<רמי עזריה: כמו שאתה יודע, אנחנו נשמח לגבות את המס אבל אנחנו חושבים שזה לא המקום ממנו צריך לגבות.

<שגית אפיק: למה הממשלה באה אלינו באיחור ואנחנו צריכים לאשר את הארכה רטרואקטיבית?

<רמי עזריה: כי נכנסים להליך שומות כמה שנים אחרי.

<רמי עזריה: אז אנחנו נכנסים לחוקים ואז אנחנו רואים שצריך למסות ואנחנו אומרים שזה כנראה לא המקום בו צריך למסות.

משה גפני: מכיוון שאתם לא יודעים, אתם רק מגלים אחר כך.

משה גפני: צריך עוד דיווח ועוד מידע.

<רמי עזריה: אנחנו עושים שומות.

<רמי עזריה: בהחלט.

<רמי עזריה: תמיד עוזר לנו כשיש עוד מידע.

<רמי עזריה: אנחנו חיים רק ממידע.

משה גפני: מי מקריא?

<ישי פרלמן: תיקון סעיף 49 בחוק רשות הספנות והנמלים, התשס"ד-2004 (להלן – החוק העיקרי), בסעיף 49(ו)(3), בהגדרה "קופת גמל מרכזית לקצבה", בפסקה (2), במקום הסיפה החל במילים "לפני יום" יבוא "לפני יום כ"ג בטבת התשע"ט (3 בדצמבר 2018), שר האוצר באישור ועדת הכספים של כנסת, רשאי, בצו, לדחות את המועד האמור לתקופה שלא תעלה על שלוש שנים ובלבד שלא ידחה את המועד כאמור יותר מפעם אחת".

משה גפני: רק שנה.

משה גפני: יכול לדחות בצו רק שנה.

<ישי פרלמן: תיקון סעיף 64 בסעיף 64 לחוק העיקרי – במקום "י"ד בטבת התש"ע (31 בדצמבר 2009)" יבוא "כ"ג בטבת התשע"ט (31 בדצמבר 2018)".

<ישי פרלמן: בסופו יבוא "שר האוצר, באישור ועדת הכספים של הכנסת, רשאי, בצו, לדחות את המועד האמור לתקופה שלא תעלה על שלוש שנים ובלבד שלא ידחה את המועד כאמור יותר מפעם אחת".

<ישי פרלמן: אם כן, גם כאן לדחות לתקופה שלא תעלה על שנה ובלבד שלא ידחה את המועד כאמור יותר מפעם אחת.

משה גפני: בסדר.

משה גפני: תודה.

משה גפני: אני מבקש, אני מבין שצריך לדחות כי אין ברירה.

משה גפני: אני לא אוהב את הדבר הזה וזה גם לא עקרוני אבל זה מעמיד אותנו באור מגוחך וגם מעמיד אתכם באור מגוחך.

משה גפני: אני מציע שלא יהיו צווים אלא יהיה חוק בתוך שנה.

משה גפני: בשנה הזאת אני מבקש שכולם ישבו, אפילו שמדובר בעשרה משתתפים, ויגיעו להסמכות ויגמרו את העניין הזה.

משה גפני: כאן אנחנו הולכים לאשר גם רטרואקטיבי, גם צו.

<צור גינת: ניסיון העבר מלמד שזה ייקח יותר משנה.

משה גפני: אני לא אוהב את ניסיון העבר.

<צור גינת: חבל שנעשה את כל התהליך הזה פעם נוספת.

<צור גינת: בכל אופן זה כרוך גם במאמצים וגם באי ודאויות.

משה גפני: נעשה.

משה גפני: זה כבר הרבה פעמים.

משה גפני: אתם מבקשים את זה עכשיו מ-2009.

<שגית אפיק: זאת פעם שלישית.

<שגית אפיק: ב-2005, ב-2009 והיום.

<צור גינת: לא היו תקנות.

<שגית אפיק: תקנות לא תלויות בנו אלא בכם.

<צור גינת: אני מבין שזה תלוי בנו, אבל לא היו תקנות ועכשיו יש תקנות.

<שגית אפיק: כאשר החוק נחקק ב-2004, הוא לא הוצג כאילו הוא תלוי תקנות וכי בהיעדר תקנות אי אפשר יהיה להקים את הקרן הזאת.

<צור גינת: היו תקנות לקופה מרכזית שהתאימו לחברת החשמל.

<צור גינת: אף חברה אחרת לא רצתה להיכנס אליהן.

<צור גינת: אגף שוק ההון נכנס ובנה תקנות חדשות שיתאימו להרבה גופים כי התקנות ההן הותאמו רק לחברת החשמל.

<צור גינת: בעוד שנה, ניסיון העבר מלמד שזאת תקופה קצרה מדי.

משה גפני: כמה זמן אתה רוצה?

<צור גינת: 2018 סופי.

<צור גינת: זה נראה לי סביר.

משה גפני: לא 2018.

משה גפני: סוף 2017 בלי צווים ובלי שום דבר וזה נגמר עד אז.

<שגית אפיק: זאת אומרת, בסעיף 1 זה יהיה 31 בדצמבר 2017.

<גיא שטיינברג: אני מבקש, אם אפשר, לומר ש ברגע שנסיים את כל ההליכים ואת כל החוזים, זה מחייב מכרז.

<גיא שטיינברג: כמו שאנחנו רואים גם עכשיו בחברת חשמל שיצאה למכרז, רק ההליך המכרזי לוקח לא מעט חודשים.

<גיא שטיינברג: גם אנחנו מצטרפים לבקשה לשנת 2018.

משה גפני: סוף 2017.

משה גפני: מה הוויכוח כאן?

<גיא שטיינברג: שנה.

<ישי פרלמן: צריך לזכור שאם אתם לא מצליחים להקים בזמן, על פי החוק אנחנו צריכים להתחיל למסות.

<שגית אפיק: אבל לא מיסיתם מ-2009.

<שגית אפיק: גיליתם את זה רק עכשיו.

<צור גינת: 2017 ועוד שנה בצו.

<צור גינת: זה יקל.

<צור גינת: זה יגיע לוועדה אבל לפחות לא כל תהליכי החקיקה.

משה גפני: סוף 2017.

משה גפני: תבואו עם חוק.

משה גפני: אם תהיה בעיה, תבואו עם תיקון חוק.

משה גפני: אם יהיה החלק הזה שאתם יודעים שצריך חוק, אני מעריך שזה יסתיים.

משה גפני: עד מרץ 2018.

<שגית אפיק: מרץ 2018?

משה גפני: כן.

משה גפני: אני מוכן לבוא להתנדב אצלכם.

משה גפני: אני מסיים כאן חוקים ביום אחד כשהאולם מפוצץ ומגיעים להסכמות.

<צור גינת: יש נקודה אחת.

<צור גינת: במיסים אנחנו לא יודעים לעבוד על חוקים.

משה גפני: אבל הם יודעים.

<צור גינת: יש כאן שאלה של מס.

משה גפני: סוף דצמבר 2017.

<שגית אפיק: סוף דצמבר 2017 או מרץ?

מיקי לוי: הוא לא יכול מבחינת השנה.

משה גפני: מרץ 2018.

מיקי לוי: הוא לא רוצה להיכנס לדצמבר 2018.

<ישי פרלמן: ברגע שזה מרץ, יש בעיה.

משה גפני: אני רוצה להגיע לך שאתם תגידו שזה לא רטרואקטיבי.

משה גפני: תגידו להם שאנחנו ניכנס כאן עכשיו לשנת מס ואתם בסוף תצטרכו לשלם על זה מסים.

מיקי לוי: שנה וערה חודשים.

משה גפני: לכן הם יהיו מוכרחים לגמור את זה.

<צור גינת: אנחנו לא נבוא.

<צור גינת: הם יבואו.

משה גפני: חבל על הוויכוח.

משה גפני: תאמינו לי, זה לטובתכם ולטובתם.

משה גפני: אין לי בזה שום עניין אבל אני רוצה שהעניין הזה יסתיים כדי שוועדת הכספים והכנסת לא תתבזה עם זה.

משה גפני: אני צריך לעלות במליאת הכנסת, אחרי שזה מאושר, ואני צריך להסביר לחברי הכנסת ולעם ישראל שאני מאריך את זה כאן מ-2009 ואלה דברים שכל אחד ירים גבה וישאל אם אנחנו מריונטות והאם אנחנו לא יודעים להגיד להם לגמור את העניין.

משה גפני: בסדר.

משה גפני: אני אעמוד בפני זה אבל אני אגיד שבזה אנחנו מסיימים.

משה גפני: תודה רבה.

משה גפני: אני מבקש לנסח את זה ואני מבקש להצביע.

משה גפני: 31 במרץ 2018 עם התאריך העברי כמובן.

<שגית אפיק: אתה מוריד את הצו גם בסעיף 1 וגם בסעיף 2

משה גפני: כן, ואני מבקש לסיים את זה.

משה גפני: מי בעד אישור הצעת חוק רשות הספנות והנמלים (תיקון מס' 4 והוראת שעה) (פטור ממס על כספים שיועדו להפקדה בקופת גמל מרכזית לקצבה), התשע"ו-2016 עם התיקונים שנעשו?

משה גפני: מי נגד?

משה גפני: בעד הצעת החוק – פה אחד

משה גפני: הצעת החוק לקריאה שנייה ושלישית עם התיקונים אושרה.

משה גפני: תודה.